I morges klokken 9:30 gik der ild i et intercitytog i brand på Odense Banegård. Ifølge Fyns Politi skyldes det, at den bageste motor i togsættet pludselig brød i brand. Flere billeder viser, hvordan flammerne står ud under toget og danner store mængder røg, der kan ses på lang afstand.

Røg i tog ved OBC: Der havde været ild i den bageste motor på den ene togstamme. Ilden slukket. Byens Bro åben igen. #politidk— Fyns Politi (@FynsPoliti) 20. oktober 2016

Brandvæsen, politi og ambulancer er massivt til stede, men der rapporteres ikke om tilskadekomne. Tværtimod tweeter Fyns Politi, at alt togpersonale og alle passagerer er evakueret.

DSB's pressetjeneste kan ikke sige meget på nuværende tidspunkt. Selv venter selskabet på, at redningsarbejdere, brandfolk og politiet bliver færdige ved togsættet, hvorefter DSB's teknikere vil undersøge årsagen til branden.

»Toget er trukket lidt væk fra selve banegården og der er en hjælpevogn på vej til stedet for at trække toget helt væk fra stationen,« oplyser pressetjenesten.

Røg i tog: Røgkilde ikke udfundet endnu. Hvis man har fået ubehag ved at være tæt på/har passeret røgen, da kontakt skadestue. #politidk— Fyns Politi (@FynsPoliti) 20. oktober 2016

Røg fra tog ved OBC i Odense. Kun personale ombord. Man leder efter kilden til røgen. Byens Bro spærret for overkørsel. #politidk— Fyns Politi (@FynsPoliti) 20. oktober 2016